CELEX: 52018PC0713
Language: sl
Date: 2018-10-26
Title: Predlog IZVEDBENI SKLEP SVETA o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost

EVROPSKA KOMISIJA
            Bruselj, 26.10.2018
            COM(2018) 713 final
            2018/0366(NLE)
            Predlog
            IZVEDBENI SKLEP SVETA
            o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost
            
               
         
         
            
               OBRAZLOŽITVENI MEMORANDUM
            
            
               
                  V skladu s členom 395(1) Direktive 2006/112/ES z dne 28. novembra 2006 o skupnem sistemu davka na dodano vrednost (v nadaljnjem besedilu: direktiva o DDV) lahko Svet na predlog Komisije soglasno dovoli kateri koli državi članici, da uvede posebne ukrepe, ki odstopajo od določb navedene direktive, za poenostavitev postopka obračunavanja DDV oziroma za preprečevanje nekaterih vrst davčnih utaj ali izogibanja davkom.
               
               
                  Z dopisom, ki ga je Komisija evidentirala 15. maja 2018, je Poljska zaprosila za dovoljenje, da še naprej oprošča plačila DDV davčne zavezance, katerih letni promet ne presega protivrednosti zneska v nacionalni valuti v vrednosti 40 000 EUR. V skladu s členom 395(2) direktive o DDV je Komisija z dopisi z dne 20. julija 2018 obvestila druge države članice, razen Španije, ki je bila obveščena z dopisom z dne 23. julija 2018. Komisija je z dopisom z dne 23. julija 2018 uradno obvestila Poljsko, da ima na voljo vse informacije, potrebne za presojo zahtevka.
               
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  V skladu s poglavjem 1 naslova XII direktive o DDV lahko države članice uporabijo posebne ureditve za mala podjetja, vključno z možnostjo oprostitve davčnih zavezancev, ki ne dosegajo določene višine letnega prometa. Ta oprostitev pomeni, da davčnemu zavezancu ni treba obračunavati DDV na dobavljeno blago, zato pa ne more odbiti vstopnega DDV.
               
               
                  V skladu s členom 287(14) direktive o DDV lahko Poljska oprosti DDV tiste davčne zavezance, katerih letni promet ne presega protivrednosti zneska v nacionalni valuti v vrednosti 10 000 EUR.
               
               
                  Z Odločbo Sveta 2009/790/ES
                     1
                   je Svet dovolil Poljski, da do 31. decembra 2012 oprošča DDV tiste davčne zavezance, katerih letni promet ne presega protivrednosti zneska v nacionalni valuti v vrednosti 30 000 EUR. Z Izvedbenim sklepom Sveta 2012/769/EU
                     2
                   je bilo odstopanje podaljšano do 31. decembra 2015, nato pa z Izvedbenim sklepom Sveta 2015/1173/EU
                     3
                   do 31. decembra 2018. Z Izvedbenim sklepom Sveta (EU) 2016/2090
                     4
                   se je prag za oprostitev zvišal na protivrednost zneska v nacionalni valuti v vrednosti 40 000 EUR. 
               
               
                  Poljska je zaprosila za podaljšanje navedenega ukrepa za dodatno omejeno obdobje in navedla, da razlogi za zahtevek za odstopanje ostajajo v veliki meri nespremenjeni. Ta posebni ukrep poenostavlja breme za podjetja za večje število davčnih zavezancev, ki imajo omejeno poslovno dejavnost, in spodbuja razvoj takšnih malih podjetij. Hkrati se z ukrepom zmanjša upravno breme za davčno upravo, tako da se omeji potreba po nadzoru malih davčnih zavezancev, kar je razmeroma drago v primerjavi z zadevnim zneskom DDV. Prav tako omogoča krepitev nadzornih dejavnosti za večje davčne zavezance. Ukrep je in bo za davčne zavezance ostal v celoti neobvezen.
               
            
            
               Glede na morebiten pozitivni učinek na zmanjšanje upravnega bremena za podjetja in davčno upravo brez večjega vpliva na skupne prihodke iz DDV, se predlaga podaljšanje odstopanja za še eno omejeno obdobje, in sicer do 31. decembra 2021. Komisija je pred kratkim predstavila predlog
                  5
                za spremembo členov od 281 do 294 Direktive 2006/112/ES o posebni ureditvi za mala podjetja. Tako je mogoče, da bo začela veljati direktiva o spremembi navedenih členov, v kateri bo določen datum, od katerega bodo morale države članice uporabljati nacionalne določbe za njeno izvajanje. Če bo ta datum določen pred iztekom odstopanja, tj. 31. decembrom 2021, bi se moral ta sklep prenehati uporabljati.
            
            
               •Skladnost z veljavnimi predpisi s področja zadevne politike
            
            
               Podobna odstopanja so bila odobrena drugim državam članicam. Luksemburgu
                  6
                je bil odobren prag v vrednosti 30 000 EUR, Estoniji
                  7
                prag v vrednosti 40 000 EUR, Italiji
                  8
                prag v vrednosti 65 000 EUR, Hrvaški
                  9
                prag v vrednosti 45 000 EUR, Latviji
                  10
                prag v vrednosti 40 000 EUR, Romuniji
                  11
                pa prag v vrednosti 88 500 EUR. 
            
            
               Odstopanja od direktive o DDV bi morala vedno biti časovno omejena, da se njihovi učinki lahko ocenijo. Poleg tega se določbe členov od 281 do 294 direktive o DDV glede posebne ureditve za mala podjetja trenutno pregledujejo. Kot je bilo napovedano v akcijskem načrtu za DDV
                  12
                in delovnem programu Komisije
                  13
                za leto 2017, je bil pred kratkim predstavljen predlog Komisije v zvezi z ureditvijo za MSP
                  14
               .
            
            
               Zato se predlaga, da se dovoli ukrep odstopanja do 31. decembra 2021 ali do datuma, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov od 281 do 294 Direktive 2006/112/ES. 
            
            
               •Skladnost z drugimi politikami Unije
            
            
               Ukrep je v skladu s cilji Unije za mala podjetja, kakor so opredeljeni v sporočilu Komisije „Najprej pomisli na male“ – „Akt za mala podjetja“ za Evropo
                  15
               , ki države članice poziva, naj upoštevajo posebnosti MSP pri oblikovanju zakonodaje in tako poenostavijo obstoječe regulativno okolje.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Člen 395 direktive o DDV. 
            
         
         
            
               •Subsidiarnost (za neizključno pristojnost) 
            
            
               
                  Glede na določbo direktive o DDV, na kateri temelji predlog, se načelo subsidiarnosti ne uporablja.
               
            
            
               •Sorazmernost
            
            
               
                  Ta sklep se nanaša na dovoljenje, izdano državi članici na njeno zahtevo, in ne pomeni nobene obveznosti.
               
            
            
               Zaradi omejenega obsega odstopanja je posebni ukrep sorazmeren z želenim ciljem, tj. s poenostavitvijo za dodatno število malih davčnih zavezancev in za davčno upravo.
            
            
               •Izbira instrumenta
            
            
               Predlagani instrument: izvedbeni sklep Sveta
            
            
               V skladu s členom 395 Direktive Sveta 2006/112/ES lahko samo Svet na predlog Komisije soglasno odobri odstopanje od skupnih predpisov o DDV. Izvedbeni sklep Sveta je najustreznejši instrument, saj se lahko naslovi na posamezno državo članico.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               Ta predlog temelji na zahtevi Poljske in zadeva le to državo članico.
            
            
               •Zbiranje in uporaba strokovnih mnenj
            
            
               Strokovno mnenje ni bilo potrebno.
            
            
               •Ocena učinka
            
            
               
                  Namen predloga za izvedbeni sklep Sveta je za naslednja tri leta podaljšati ukrep za poenostavitev, ki ukinja številne obveznosti DDV za podjetja, ki poslujejo z letnim prometom, manjšim od protivrednosti zneska v nacionalni valuti v vrednosti 40 000 EUR, in ima zato potencialno pozitiven učinek na zmanjšanje upravnega bremena za podjetja in davčno upravo brez večjega vpliva na skupne prihodke iz DDV. Zaradi majhnega obsega odstopanja in časovno omejene uporabe bo učinek ukrepa v vsakem primeru omejen.
               
            
            
               4.PRORAČUNSKE POSLEDICE
            
            
               
                  Predlog ne vpliva na proračun EU, ker bo Poljska izračunala nadomestilo v skladu s členom 6 Uredbe Sveta (EGS, Euratom) št. 1553/89.
               
            
            
               5.DRUGI ELEMENTI
            
            
               
                  Predlog vsebuje samoderogacijsko klavzulo; samodejni rok. 
               
            
            
               2018/0366 (NLE)
            
         
         
            
               Predlog
            
            
               IZVEDBENI SKLEP SVETA
            
            
               o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost
                  16
                in zlasti člena 395(1) Direktive,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Točka 14 člena 287 Direktive 2006/112/ES Poljski dovoljuje, da davka na dodano vrednost (DDV) oprosti davčne zavezance, katerih letni promet ne presega protivrednosti zneska v nacionalni valuti v vrednosti 10 000 EUR po menjalnem tečaju na dan njenega pristopa.
            
            
               (2)Na podlagi Odločbe Sveta 2009/790/ES
                  17
                je lahko Poljska do 31. decembra 2012 oprostila plačilo DDV davčnim zavezancem, katerih letni promet ni presegal protivrednosti zneska v nacionalni valuti v vrednosti 30 000 EUR po menjalnem tečaju na dan njenega pristopa. Zatem je bilo dovoljenje za uporabo tega posebnega ukrepa z Izvedbenim sklepom Sveta 2012/769/EU
                  18
                podaljšano do 31. decembra 2015, z Izvedbenim sklepom Sveta (EU) 2015/1173
                  19
                pa do 31. decembra 2018. Z Izvedbenim sklepom Sveta (EU) 2016/2090
                  20
                se je prag za oprostitev zvišal na protivrednost zneska v nacionalni valuti v vrednosti 40 000 EUR. 
            
            
               (3)Z dopisom, ki ga je Komisija evidentirala 15. maja 2018, je Poljska zaprosila za dovoljenje, da še naprej oprošča plačila DDV davčne zavezance, katerih letni promet ne presega protivrednosti zneska v nacionalni valuti v vrednosti 40 000 EUR.
            
            
               (4)V skladu z drugim pododstavkom člena 395(2) Direktive 2006/112/ES je Komisija z dopisom z dne 20. julija 2018 posredovala zahtevek Poljske drugim državam članicam, razen Španije, ki ji je bil zahtevek posredovan z dopisom z dne 23. julija 2018. Komisija je z dopisom z dne 23. julija 2018 uradno obvestila Poljsko, da ima na voljo vse informacije, potrebne za presojo zahtevka.
            
            
               (5)Na podlagi informacij, ki jih je predložila Poljska, se zdi, da razlogi za zahtevek za odstopanje ostajajo v veliki meri nespremenjeni. Odstopanje poenostavlja breme za podjetja za večje število davčnih zavezancev, ki imajo omejeno poslovno dejavnost. Hkrati se zmanjša upravno breme za davčno upravo, tako da se omeji potreba po nadzoru malih davčnih zavezancev, kar je razmeroma drago v primerjavi z zadevnim zneskom DDV. Ukrep je za davčne zavezance v celoti neobvezen.
            
            
               (6)Ker je višji prag privedel do zmanjšanih obveznosti DDV za mala podjetja, medtem ko se takšna podjetja v skladu s členom 290 Direktive 2006/112/ES še vedno lahko odločijo za splošno ureditev DDV, bi bilo treba Poljski dovoliti, da ukrep uporablja za nadaljnje omejeno obdobje do 31. decembra 2021.
            
            
               (7)Ker se členi od 281 do 294 Direktive 2006/112/ES, ki določajo posebno ureditev za mala podjetja, pregledujejo, je mogoče , da bo pred iztekom veljavnosti odstopanja 31. decembra 2021 začela veljati direktiva, ki spreminja navedene člene in v kateri bo določen datum, od katerega bodo morale države članice uporabljati nacionalne določbe za njeno izvajanje. V tem primeru bi moral ta sklep prenehati veljati.
            
            
               (8)Odstopanje ne vpliva na lastna sredstva Unije, pridobljena iz DDV, ker bo Poljska izračunala nadomestilo v skladu s členom 6 Uredbe Sveta (EGS, Euratom) št. 1553/89
                  21
               . 
            
            
               (9)Odločbo 2009/790/ES bi bilo zato treba ustrezno spremeniti –
            
            
               SPREJEL NASLEDNJI SKLEP: 
            
            
               Člen 1
            
            
               Člen 2 Odločbe 2009/790/ES se nadomesti z naslednjim:
            
         
         
            
               „Člen 2
            
            
               Ta odločba se uporablja od 1. januarja 2010 do zgodnejšega od naslednjih dveh datumov:
            
            
               (a)
                     31. decembra 2021; 
            
            
               (b)
                     datuma, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov od 281 do 294 Direktive 2006/112/ES o posebni ureditvi za mala podjetja.“
            
            
               Člen 2
            
            
               Ta sklep se uporablja od 1. januarja 2019. 
            
            
               Člen 3
            
            
               Ta sklep je naslovljen na Republiko Poljsko.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Odločba Sveta 2009/790/ES z dne 20. oktobra 2009 o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 283, 30.10.2009, str. 53).
               
               
                  
                     (2)
                  
                        Izvedbeni sklep Sveta 2012/769/EU z dne 4. decembra 2012 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 338, 12.12.2012, str. 27).
               
               
                  
                     (3)
                  
                        Izvedbeni sklep Sveta 2015/1173/EU z dne 14. julija 2015 o spremembi Odločbe 2009/790/ES o dovoljenju Republiki Poljski, da uporabi ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 189, 17.7.2015, str. 36).
               
               
                  
                     (4)
                  
                        Izvedbeni sklep Sveta (EU) 2016/2090 z dne 21. novembra 2016 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 324, 30.11.2016, str. 7–8). 
               
               
                  
                     (5)
                  
                        Predlog direktive Sveta o spremembi Direktive 2006/112/ES o skupnem sistemu davka na dodano vrednost glede posebne ureditve za mala podjetja (18.1.2018, COM(2018) 21 final).
               
               
                  
                     (6)
                  
                        Izvedbeni sklep Sveta (EU) 2017/319 z dne 21. februarja 2017 o spremembi Izvedbenega sklepa Sveta 2013/677/EU o dovoljenju Luksemburgu, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 47, 24.2.2017, str. 7). 
               
               
                  
                     (7)
                  
                        Izvedbeni sklep Sveta (EU) 2017/563 z dne 21. marca 2017 o dovoljenju Republiki Estoniji, da uporabi posebno odstopanje od člena 287 Direktive Sveta 2006/112/ES o skupnem sistemu davka na dodano vrednost (UL L 80, 25.3.2017, str. 33).
               
               
                  
                     (8)
                  
                        Izvedbeni sklep Sveta (EU) 2016/1988 z dne 8. novembra 2016 o spremembi Izvedbenega sklepa 2013/678/EU o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 306, 15.11.2016, str. 11).
               
               
                  
                     (9)
                  
                        Izvedbeni sklep Sveta (EU) 2017/1768 z dne 25. septembra 2017 o dovoljenju Republiki Hrvaški, da uvede poseben ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 250, 28.9.2017, str. 71).
               
               
                  
                     (10)
                  
                        Izvedbeni sklep Sveta (EU) 2017/2408 z dne 18. decembra 2017 o dovoljenju Republiki Latviji, da uporabi posebno odstopanje od člena 287 Direktive Sveta 2006/112/ES o skupnem sistemu davka na dodano vrednost (UL L 342, 21.12.2017, str. 8).
               
               
                  
                     (11)
                  
                        Izvedbeni sklep Sveta (EU) 2017/1855 z dne 10. oktobra 2017 o dovoljenju Romuniji, da uporabi posebni ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 265, 14.10.2017, str. 19).
               
               
                  
                     (12)
                  
                        Sporočilo Komisije Evropskemu parlamentu, Svetu in Evropskemu ekonomsko-socialnemu odboru o akcijskem načrtu za DDV, Vzpostavitev enotnega območja DDV v EU: čas za odločitev, Bruselj (7.4.2016, COM(2016)148 final).
               
               
                  
                     (13)
                  
                        Delovni program Komisije za leto 2017 – Za Evropo, ki varuje, opolnomoča in ščiti, Strasbourg (25.10.2016, COM(2016)710 final).
               
               
                  
                     (14)
                  
                        Predlog direktive Sveta o spremembi Direktive 2006/112/ES o skupnem sistemu davka na dodano vrednost glede posebne ureditve za mala podjetja (18.1.2018, COM(2018) 21 final).
               
               
                  
                     (15)
                  
                        COM(2008) 394 z dne 25. junija 2008.
               
               
                  
                     (16)
                  
                        UL L 347, 11.12.2006, str. 1.
               
               
                  
                     (17)
                  
                        Odločba Sveta 2009/790/ES z dne 20. oktobra 2009 o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 283, 30.10.2009, str. 53).
               
               
                  
                     (18)
                  
                        Izvedbeni sklep Sveta 2012/769/EU z dne 4. decembra 2012 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 338, 12.12.2012, str. 27).
               
               
                  
                     (19)
                  
                        Izvedbeni sklep Sveta (EU) 2015/1173 z dne 14. julija 2015 o spremembi Odločbe 2009/790/ES o dovoljenju Republiki Poljski, da uporabi ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 189, 17.7.2015, str. 36).
               
               
                  
                     (20)
                  
                        Izvedbeni sklep Sveta (EU) 2016/2090 z dne 21. novembra 2016 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 324, 30.11.2016, str. 7). 
               
               
                  
                     (21)
                  
                        Uredba Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (UL L 155, 7.6.1989, str. 9).